да се основават на приложимите стандарти и препоръчителни практики на ИКАО (SARP), по-специално на шестнадесетото издание на приложение 15 „Аеронавигационно информационно обслужване“ към Чикагската конвенция, като се изхожда от опита на Съюза в предоставянето на АИО и се осигури пропорционалност в зависимост от размера, вида и сложността на доставчика на АИО.
 (7)
 На 31 март 2016 г. ИКАО прие също изменение 77-Б на приложение 3 към Чикагската конвенция, с което се цели намаляване на инцидентите и произшествията при излизане извън границите на ПИК. Изменение 77-Б на приложение 3 ще се прилага в договарящите се държави в ИКАО от 5 ноември 2020 г. Това изменение следва да бъде отразено и в Регламент (ЕС) 2017/373, по-специално в изискванията, посочени в приложение V по отношение на предоставянето на метеорологично обслужване, както и в приложение VI по отношение на предоставянето на аеронавигационно информационно обслужване.
 (8)
 Пилотите следва да бъдат информирани чрез известия за пилотите, когато дадена писта за излитане и кацане е временно недостъпна поради работа по маркировката. С цел да се повиши безопасността на пистите за излитане и кацане, пилотите, които възнамеряват да използват специално подготвена за зимни условия писта за излитане и кацане или хлъзгава писта за излитане и кацане в мокро състояние, следва да бъдат информирани по подходящ начин. Разпространяването на информация относно измерения коефициент на триене до пилотите не следва да бъде разрешено, защото измереният коефициент на триене не е свързан с експлоатационните характеристики на въздухоплавателното средство.
 (9)
 В Регламент (ЕС) 2017/373 следва да бъдат установени общи технически правила за проектиране на структури на въздушното пространство, както и общи изисквания към доставчиците на услуги, свързани с разработването на процедури за полетите (FPD), за да се гарантира, че структурите на въздушното пространство и процедурите за полетите се проектират, наблюдават и утвърждават по подходящ начин, преди да бъдат въведени и използвани от въздухоплавателните средства.
 (10)
 Процедурите за полетите и всякакви промени в тях могат да повлияят на безопасността на изпълнението на полети на летището. Следователно трябва да бъде установена ясна връзка между съществуващия Регламент (ЕС) No 139/2014 и Регламент (ЕС) 2017/373.
 (11)
 С приемането на седмото издание на приложение 10 към Чикагската конвенция относно „Аеронавигационните далекосъобщения“ (том II), публикувано през юли 2016 г., на петнадесетото издание на приложение 11 към Чикагската конвенция относно „Обслужването на въздушното движение“ и на шестнадесетото издание на документ 4444 „Процедури за аеронавигационно обслужване — управление на въздушното движение (PANS ATM)“, ИКАО прие нови SARP за авиационна безопасност при обслужване на въздушното движение (ОВД).
 (12)
 Поради тези причини и за да се гарантира еднаквото прилагане и спазване на съществените изисквания, посочени в точка 2.3 от приложение VIII към Регламент (ЕС) 2018/1139, Регламент (ЕС) 2017/373 следва да бъде съответно изменен.
 (13)
 В Регламент (ЕС) No 923/2012 и в Регламент (ЕС) 2017/373 следва да бъдат включени също подробни разпоредби относно наличността и условията за ползване на аварийния УКВ канал.
 (14)
 Освен това, като се има предвид въздействието на УВД/АНО върху действията на пилотите и експлоатацията на летищата, тези нови мерки следва да бъдат отразени и в съответните разпоредби на Регламент